C Shell

C Shell (גם csh) היא מעטפת פקודה עם ממשק טקסטואלי למערכות יוניקס ומערכות דמויות יוניקס (כגון הפצות לינוקס למיניהן), אשר פותחה בסוף שנות השבעים על ידי ביל ג'וי, אז סטודנט באוניברסיטת ברקלי כחלק מפרויקט BSD. מעטפת הפקודה מאפשרת למשתמש לכתוב פקודות ולבצע פעולות פשוטות במחשב, כולל בקרות זרימה ושימוש במשתנים. הפקודות, כמו בכל שפת סקריפטים, עוברות הידור בזמן ריצה. ניתן לכתוב את הפקודות בקבצים הנקראים סקריפטים, ולהשתמש בהם באופן דומה לשימוש בקובצי הרצה רגילים, כולל העברת פרמטרים ותכונות נוספות (כגון שימוש בpipelines ותווי ג'וקר) הנתמכות על ידי כל המעטפות של סביבת יוניקס. C shell היא שיכתוב של מעטפת קודמת בשם Bourne Shell שנכתבה בשפת אסמבלי, לעומת שפת C בה נכתבה C shell. בנוסף לשכתוב המעטפת, C Shell יציבה יותר ומכילה מספר פקודות נוספות ותכונות כמו כינויים (aliases) והיסטוריית פקודות. התחביר של C Shell דומה לזה של שפת התכנות C. כיום השימוש C Shell נעשה לרוב דרך מעטפת הפקודה הקרויה tcsh (קיצור של Tenex C Shell), שהיא שיפור של csh הכולל תכונות חדשות נוספות כגון השלמת שמות קבצים, עריכת שורת הפקודה ועוד (אלה נלקחו משפת Tenex, ומכאן התוספת של האות t). ל-tcsh תאימות-לאחור מלאה עם C shell. קיימות מעטפות פקודה חדשות יותר, כגון bash, להן יתרונות רבים על פני C shell, אולם השימוש ב־C shell עדיין נפוץ. ל-C Shell יש מבנה מעטפת פקודה אופייני ליוניקס: כל שורת פקודה (או שורה בקובץ הסקריפט) מתורגמת כפקודה נפרדת לביצוע, וקו נטוי שמאלי ( \ ) מסמן שסט הפקודות ממשיך בשורה חדשה. התחביר של השפה הוגדר בצורה דומה לשפת C על מנת לקיים עקביות עם סביבת העבודה של המעטפת, יוניקס, שנכתבה רובה ככולה בשפת C, ומטעמי נוחות. השפה תומכת בלולאות while ו-for each, פקודות תנאי, ומבני בקרה switch. בשפה ניתן להצהיר על משתנים על ידי כתיבת הפקודה: set var=x כאשר במקום var ייכתב שם חוקי כלשהו, ובמקום X ניתן לכתוב כל רצף של תווים. מערכת הטיפוסים ב-C shell היא חלשה: כל משתנה הוא מחרוזת, כאשר ניתן להתייחס אליו כאל מספר בהתאם לצורך, ובמגבלות מסוימות. מרגע שהוגדר משתנה הוא מוכר במעטפת עד שמתרחש אחד מהבאים: מוגדר משתנה בשם זהה. מסתיימת הרצת הסביבה הנוכחית (למשל כאשר מסתיים סקריפט שבתחילתו מוגדר כי הוא יוצר סביבה חדשה). מתבצעת פקודת unset var, שזה תפקידה. בניגוד לשפת C, על מנת להתייחס לתוכן של משתנה יש להקדים לשמו את התו $. לדוגמה var$. השפה תומכת גם ברשימות פשוטות, שהן למעשה מערך של מחרוזות, ומאפשרת לגשת לאיבר ברשימה בצורה דומה לגישה אל איבר במערך. על מנת לבצע השמה של רשימה אל משתנה יש להקיף את הערכים הדרושים בסוגריים. ניתן לגשת למספר איברים ברשימה על ידי כתיבת טווח בתוך סוגריים מרובעים; לדוגמה, אם הגדרנו (set a = (w x y z, אזי $a[1-3] = w x y $a[-2] = w x $a[2-] = x y z השפה לא תומכת ברשימה מקוננת (כלומר רשימה של רשימות). ניתן להתייחס למשתנה פשוט כאל רשימה באורך 1. בניגוד בולט לשפת C, מספור האיברים ברשימה מתחיל מהמספר 1 ולא 0. הביטוי list#$ מחזיר את מספר האיברים ברשימה list. השפה תומכת בביטויים אריתמטיים פשוטים, ובכל אופרטור אריתמטי שקיים בשפת C: =+, ++ (לאחר משתנה בלבד), =*, וכו'. שורה שמכילה ביטוי אריתמטי צריכה להתחיל בתו '@'. לדוגמה, לאחר ביצוע הפקודות set i = 1 @ i = i + 1 ערכו של המשתנה i יהיה 2. בביצוע פקודה בה מופיע ביטוי מהצורה {a,b,c} הביטוי יחושב כאילו נכתב כל אחד מהפריטים שבו. לדוגמה: אחת הגרסאות הנפוצות של CSH היא TCSH, או Tenex C Shell. מקור שמה הוא במערכת הפעלה אקדמית בשם Tenex אשר פותחה בשנות השישים של המאה העשרים. היא הייתה השראה לכמה מהשיפורים הקטנים שב-TCSH לעומת C Shell המקורי מ-BSD. An Introduction to the C shell by William Joy, University of California, Berkeley Bruce Barnett and General Electric Company, Csh - The C Shell, at http://www.grymoire.com, C shell problems, ‏1994, 1995, 2001, 2013 (באנגלית) א. אונגר, הטכניון, הפקולטה להנדסת חשמל, C-Shell - חלק ראשון (עמ' 16, אותיות גדולות), באתר http://www.underwar.co.il, . תרגיל 12 בקורס מבוא למערכות תוכנה. בניגוד לכותרת, התוכן הוא העברת קלט/פלט, כלים ב־Unix, בקרת תהליכים. המעטפת היא csh C-Shell - חלק שני (עמ' 12, אותיות גדולות), באתר http://www.underwar.co.il, . תרגיל 13 בקורס מבוא למערכות תוכנה. C-Shell - מנגנוני בקרה וסקריפטים האתר של TCSH ה־T שב־TCSH, מתוך התיעוד של TCSH